1. melléklet
Budapest Főváros Önkormányzat Közgyűlésének 
…/2013. (……..) önkormányzati rendelete
a Fővárosi Önkormányzat Szervezeti és Működési Szabályzatáról szóló
11/2013. (III. 18.) Főv. Kgy. rendelet módosításáról

Budapest Főváros Közgyűlése Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában, a nemzetiségek jogairól szóló 2011. évi CLXXIX. törvény 80. § (2) bekezdésében, a közterület-felügyeletről szóló 1999. évi LXIII. törvény 1. § (7) bekezdésében kapott felhatalmazás alapján és Magyarország helyi önkormányzatairól szóló 2011. évi CLXXXIX. törvény 53. §-ában meghatározott feladat-körében eljárva a következőket rendeli el:
1. §

A Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet (a továbbiakban: SZMSZ) 6. sz. mellékletének (A Közgyűlés által a Szervezeti és Működési Szabályzatban bizottságokra átruházott hatáskörök jegyzéke) „Közbeszerzési Bizottság” cím 6.4. pontja helyébe az alábbi rendelkezés lép:

„6.4. Értékhatártól függetlenül dönt a „Budapesti Központi Szennyvíztisztító Telep és kapcsolódó létesítményei”, „A fővárosi házhoz menő szelektív hulladékgyűjtési rendszer kialakítása”, a „Római-parti árvízvédelmi mű megvalósítása”, „A Fővárosi Hulladékgazdálkodási Rendszer környezetbarát technológiáinak bővítése, a hulladékfeldolgozás és újrahasznosítás arányának növelése”, a „Hulladéklerakástól történő eltérítéshez szükséges eszközök beszerzése” és a „Budapest Főváros Önkormányzata fenntartásában lévő szociális intézmények részére komplex energetikai szolgáltatás nyújtása” projektekhez kapcsolódó közbeszerzési eljárásokban a 6.1. pontban felsorolt esetekben.
2011. évi CVIII. tv. 22. § (1)”


2. §

(1) E rendelet a kihirdetését követő napon lép hatályba.


	Sárádi Kálmánné dr.
	Tarlós István

	főjegyző
	főpolgármester




INDOKOLÁS
Általános indokolás

A Magyarország helyi önkormányzatairól szóló 2011. évi CLXXXIX. törvény 41. § (4) bekezdése szerint: „A képviselő-testület – a törvényben meghatározott kivételekkel – hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.” Ezen jogszabályi felhatalmazás alapján a Fővárosi Közgyűlés egyes hatáskörök átruházásáról a Fővárosi Önkormányzat Szervezeti és Működési Szabályzatának módosításával rendelkezik.
A Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet megalkotásával a Közbeszerzési Bizottságra átruházott hatáskörök egyszerűsödtek, átláthatóbbá váltak. Ezt követően vált nyilvánvalóvá, hogy „Budapest Főváros Önkormányzata fenntartásában lévő szociális intézmények részére komplex energetikai szolgáltatás nyújtása” c. projekt keretében lebonyolítandó közbeszerzési eljárások esetében célszerű még a Közbeszerzési Bizottságra átruházni a projekt keretében lefolytatandó, értékhatártól független valamennyi közbeszerzési eljárással kapcsolatos döntési jogosítványt. 

A jogalkotásról szóló 2010. évi CXXX. törvény 17. § (1) bekezdése alapján az új jogszabály várható következményeit felmérve elkészült a rendelet előzetes hatásvizsgálata, megvizsgáltuk az új rendelet valamennyi jelentősnek ítélt hatását. Ennek eredményeképpen megállapítható, hogy a Budapest Főváros Önkormányzata fenntartásában lévő szociális intézmények energiafelhasználásának racionalizálása elengedhetetlen és időben nem halasztható feladat.

Részletes indokolás
Az 1. §-hoz
Az SZMSZ 6. sz. mellékletének megfelelő módosításával a Közbeszerzési Bizottság hatásköre kibővítésre kerül, ezáltal biztosítható az eljárási cselekményekkel összefüggő döntések időben történő meghozatala.
A 2. §-hoz
A rendelet hatályba lépéséről rendelkezik.

